હવામાન ખાતાએ આગામી 48 કલાકમાં અમદાવાદમાં ભારેથી અતિભારે વરસાદની આગાહી કરી છે, અને અમદાવાદમાં છેલ્લા ત્રણ દિવસથી વરસાદી વાદળો ઘેરાયેલા છે. બે દિવસ છૂટાછવાયા વરસાદ બાદ આજે બપોરે અચાનક જ ધમધોકાર વરસાદ તૂટી પડ્યો હતો. ભારે વરસાદના કારણે નીચાણવાળા વિસ્તારોમાં ગણતરીના સમયમાં જ પાણી ભરાવવા શરુ થઈ ગયા હતા. સવારથી જ વરસાદી માહોલને કારણે આજે રસ્તાઓ પર પણ દરરોજની સરખામણીમાં ટ્રાફિક ખાસ્સો ઓછો જોવા મળ્યો હતો.